Final da Copa do Rei de fútbol 1994/95

A final da Copa do Rei de fútbol 1994/95 foi a 93ª final da Copa do Rei. Disputouse no estadio Santiago Bernabéu de Madrid o 24 de xuño de 1995 entre o Deportivo da Coruña e o Valencia. O partido foi suspendido a falta de 11 minutos pola forte choiva e sarabia caída na capital española e retomouse tres días despois, o 27 de xuño de 1995. Saíu vencedor o Deportivo da Coruña, por 2–1, conquistando así o seu primeiro título.

 Antecedentes 
Foi a primeira final de Copa do Rei para o Deportivo da Coruña, que ata entón só chegara ata as semifinais (nas edicións de 1988/89 e 1991/92). Para o Valencia foi a 14ª final, 16 anos despois da última, a que conquistara contra o Real Madrid en 1979 no Vicente Calderón. No campionato de liga, finalizado unha semana antes, o Deportivo viña de proclamarse subcampión, mentres que o Valencia acabara décimo.

 Camiño á final 
Deportivo da CoruñaRolda ValenciaRival Resultado globalPartidosRival Resultado globalPartidos Lleida 7–1 0-3 fóra; 4-1 na casa Oitavos de final Real Madrid 4–2 1-2 fóra; 2-1 na casa Athletic de Bilbao 3–0 3-0 na casa; 0–0 fóra Cuartos de final Mallorca 4–1 1-0 fóra; 4-0 na casa Sporting de Gijón 2–1 0-2 fóra; 0-1 na casa Semifinais Albacete 3–2 1-1 casa; 2-1 fóra

 A final 

 Resumo do partido 
O encontro comezou de xeito intenso, con ocasións para ambos equipos. No minuto 35 Manjarín rouboulle un balón a Fernando Giner na beira da área e anotou o primeiro gol para o Deportivo. Choveu lixeiramente durante toda a primeira parte, pero a chuvia aumentou de intensidade na segunda, o que propiciou numerosas caídas dos futbolistas e que o balón se desprazase con dificultade. No minuto 70 Mijatović colocou o empate no marcador cun saque de falta que entrou polo lado dereito da portería de Liaño.

A partir de entón a chuvia intensificouse aínda máis e comezou tamén a sarabiar, polo que a falta de 11 minutos para o final, o árbitro García-Aranda decretou a suspensión do partido e tanto el como os xogadores correron ao túnel de vestiarios. A choiva inundou diversas partes do estadio e nunha reunión entre os presidentes de ambos clubs, Augusto César Lendoiro e Fernando Roig, co presidente da RFEF, Ángel María Villar, decidiuse o adiamento do partido. A final podería retomarse ao día seguinte, pero decidiuse adiala tres días, para que os afeccionados de ambos equipos puidesen regresar aos seus fogares e volver a Madrid tres días despois.

A final retomouse o día 27 e aos dous minutos Alfredo recolleu co peito un centro de Manjarín e superou cunha cabezada ao gardameta Andoni Zubizarreta, poñendo o 2-1 definitivo.

 Detalles do partido 

Deportivo da Coruña: PO  1  LiañoDF  7  López Rekarte DF  2  Voro DF  5  Đukić DF  4  Ribera DF  3  Nando CC  8  Aldana   CC  6  Donato CC  10  Fran (c)DI  9  Manjarín    DI  11  Bebeto  Suplentes:CC  12  Villarroya PO  13  Canales CC  14  Alfredo   DI  15  Claudio   DI  16  Salinas Adestrador: Arsenio Iglesias

Valencia CF: PO 1  ZubizarretaDF 2  Mendieta   DF 5  Fernando Giner DF 4  CamarasaDF 3  Juan Carlos    CC 11  Poyatos CC 6  MazinhoCC 10  Fernando GómezCC 7  Robert Fernández DI 8  MijatovićDI 9  Penev (c)Suplentes:DF 12  Serer PO 13  Sempere CC 14  Engonga CC 15  Carlos Arroyo DI 16  Pepe Gálvez   Adestrador: José Manuel Rielo

 REGRAS DO PARTIDO

 90 minutos.
 30 minutos de prórroga se fose necesario.
 Quenda de penaltis se o marcador seguise igualado.
 Cinco suplentes no banco.
 Máximo de dúas substitucións.

 Notas 

 Véxase tamén 
 Ligazóns externas 

 Datos da final en rsssf.com .
 Datos da final en linguasport.com .

Categoría:Partidos do Deportivo da Coruña
Categoría:Partidos do Valencia CF
Categoría:Fútbol en 1995
1994